 Warbixintan uu Simmon Kerr ku qoray Financial Times waxa ay caddaynaysaa in arrintani ay marka hore ka bilaabatay markii maleeshiyo lagu magacaabo Cutubyada Xisbullaah oo ka dhisan dalka Ciraaq ay bishii Laba iyo Tobnaad ee 2015-kii afduubeen 26 Qadariyiin ah oo u badnaa xubno ka mid ah qoyska talada dalka Qatar haya, iyada oo saddex ka mid ah hoggaamiyeyaasha Maleeshiyada Ciraaqiyiinta ahi ay sheegeen in Qadariyiintan ay afduubeen ay u qaadeen dalka Iiraan oo taageera, maadaama oo ay ka cabsi qabeen in Ciraaq aanay ka helin meel aamin ah oo ay ku hayn karaan. 